**projektas**

**reg. Nr. T-127**

**2.22.darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio rajono savivaldybės smulkaus verslo rėmimo programos KOMISIJOS SUDARYMo**

2019 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 15 straipsnio 5, 6, 61 dalimis, 16 straipsnio 2 dalies 6 punktu, 18 straipsnio 1 punktu, 20 straipsnio 4 dalimi, Pasvalio rajono savivaldybės tarybos veiklos reglamento, patvirtinto Pasvalio rajono savivaldybės tarybos 2009 m. gegužės 13 d. sprendimu Nr. T1-86 „Dėl Pasvalio rajono savivaldybės tarybos veiklos reglamento patvirtinimo“ (Pasvalio rajono savivaldybės tarybos 2015 m. rugpjūčio 27 d. sprendimo Nr. T1-93 redakcija) (su visais aktualiais pakeitimais), 90, 91 punktais, Pasvalio rajono savivaldybės Smulkaus verslo rėmimo programos nuostatų, patvirtintų Pasvalio rajono savivaldybės tarybos 2018 m. vasario 14 d. sprendimu Nr. T1-17 „Dėl Pasvalio rajono savivaldybės Smulkaus verslo rėmimo programos nuostatų patvirtinimo“ (su visais aktualiais pakeitimais), 14, 15 punktais ir atsižvelgdama į Pasvalio rajono savivaldybės mero 2019 m. birželio 00 d. teikimą Nr. MV-00 „Dėl Pasvalio rajono savivaldybės Smulkaus verslo rėmimo programos komisijos pirmininko kandidatūros teikimo“, Pasvalio rajono savivaldybės taryba nusprendžia:

1. Sudaryti šios sudėties nuolatinę (kadencijos laikotarpiui) Pasvalio rajono savivaldybės Smulkaus verslo rėmimo programos komisiją:

1.1. **Antanas Kairys** – Savivaldybės tarybos narys;

1.2. **Vladas Linkevičius** – Savivaldybės tarybos narys;

1.3. **Helena Simonaitienė** – Savivaldybės tarybos narė;

1.4. **Neringa Trinskienė** – Savivaldybės tarybos narė;

1.5. **Stasys Vainauskas** – Savivaldybės tarybos narys;

1.6. **Sigitas Zajarskas** – asociacijos „Verslo žiedas“ atstovas.

2. Komisijos pirmininku paskirti **Antaną Kairį**.

3. Pripažinti netekusiu galios Pasvalio rajono savivaldybės tarybos 2015 m. gegužės 28 d. sprendimą Nr. T1-24 „Dėl Pasvalio rajono savivaldybės Smulkaus ir vidutinio verslo skatinimo specialiosios programos komisijos sudarymo“ (su visais aktualiais pakeitimais).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Bendrojo skyriaus vyriausiasis specialistas

Eimantas Tuskėnas

2019-06-04, tel. (8 451) 54 101

Suderinta DVS Nr. RTS-140

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio rajono savivaldybės smulkaus verslo rėmimo programos KOMISIJOS SUDARYMo**

**2019-06-04**

Pasvalys

**1. Problemos esmė**

Šiuo Savivaldybės tarybos sprendimo projektu siūloma patvirtinti naujos sudėties Pasvalio rajono savivaldybės Smulkaus verslo rėmimo programos komisiją (toliau – Komisija). Komisija sudaroma Savivaldybės tarybos sprendimu jos kadencijos laikotarpiui. Komisijos funkcijos yra: svarstyti verslo subjektų pateiktus prašymus bei su jais susijusius dokumentus; priimti rekomendacinius sprendimus dėl lėšų skyrimo ir teikti pasiūlymus Administracijos direktoriui arba Savivaldybės tarybai; paskirstyti programos lėšas paramos priemonėms finansuoti; teikti pasiūlymus Savivaldybės tarybai dėl verslo subjektų atleidimo nuo nekilnojamojo turto mokesčių; teikti pasiūlymus Savivaldybės tarybai dėl Smulkaus verslo rėmimo programos nuostatų pakeitimo.

Komisijos narių skaičių nustato ir jos sudėtį tvirtina Savivaldybės taryba. Komisijai vadovauja Savivaldybės tarybos paskirtas Komisijos pirmininkas.

**2. Kokios siūlomos naujos teisinio reguliavimo nuostatos ir kokių rezultatų laukiama**

Parengtas sprendimo projektas neprieštarauja galiojantiems teisės aktams.

Priimtas sprendimo projektas įtakos kriminogeninei situacijai ir korupcijai neturės.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

Priimti papildomų teisės aktų nereikia.

**6. Sprendimo projekto iniciatoriai**

Pasvalio rajono savivaldybės administracija.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Bendrojo skyriaus vyriausiasis specialistas Eimantas Tuskėnas